Държавен вестник, бр. 45, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  45
1.1. Указанията се разработват съвместно 
от управляващите органи на програмите, 
които финансират изпълнението на интегри­
рания териториален подход, за всяка отделна 
процедура, координирано от управляващия 
орган на водещата програма. Управляващите 
органи на програмите участват в изготвянето 
само на частта от Указанията, която попада 
в обхвата на съответната програма.
1.2. Регионалният съвет за развитие участ­
ва в изготвянето на Указанията, като може 
да предложи включването на конкретни 
критерии за приоритизация на концепциите 
за ИТИ, в съответствие с приоритетите на 
региона за планиране от ниво 2.
1.3. В Указанията се определят условията 
за кандидатстване и изпълнение на интегри­
рания териториален подход, критериите за 
подбор на концепции за ИТИ, редът за из­
вършване на подбора, както и разпределение 
на финансовия ресурс по всяка програма за 
отделните региони за планиране от ниво 2.
1.4. Преди утвърждаване проектът на 
Указанията се публикува за съгласуване със 
заинтересованите страни в срок, определен 
от водещата програма, който не може да бъде 
по-кратък от 14 дни. Управляващият орган 
на водещата програма публикува Указани­
ята в ИСУН, на интернет страницата си и 
на Единния информационен портал. Всеки 
управляващ орган на участващите програми 
публикува на интернет страницата си и на 
Единния информационен портал съобщение, 
че проектът на Указанията е публикуван за 
съгласуване в ИСУН. Заинтересованите лица 
могат да изпращат писмени предложения 
и възражения по проектите на документи 
посредством ИСУН.
1.5. След приключване на съгласуването 
по т. 1.4 проектът на Указанията се съгласува 
от ръководителите на управляващите органи 
на съответните програми по електронен път 
в срок 7 дни след изпращането им от страна 
на управляващия орган на водещата програ­
ма и се утвърждават от нейния ръководител 
в срок до 7 дни от изтичането на срока за 
съгласуване от управляващите органи.
1.6. В първия работен ден, следващ деня 
на утвърждаването им по т. 1.5, Указанията 
се публикуват от управляващия орган на 
водещата програма на интернет страницата 
на водещата програма, на Единния инфор­
мационен портал и в ИСУН. Управляващите 
органи на участващите програми публикуват 
на интернет страниците си и на Единния 
информационен портал съобщение за пуб­
ликуването на Указанията с линк към тях 
не по-късно от два работни дни от датата на 
утвърждаването им.
1.7. В Указанията за кандидатстване се 
посочват началната дата и крайният срок за 
кандидатстване с концепции за ИТИ.
1.8. Срокът за подаване на концепции 
може да се удължава:
а) при изменение на Указанията на осно­
вания, посочени в същите;
б) когато в срок до три дни преди изти­
чането на срока по т. 1.7 няма постъпили 
концепции или всички такива са оттеглени;
в) когато общият размер на заявената без­
възмездна финансова помощ по подадените в 
срока по т. 1.7 концепции за ИТИ е по-малък 
от бюджета на процедурата.
1.9. Всяко заинтересовано лице може да 
иска разяснения по Указанията в срок до 
14 дни преди изтичането на срока за кан­
дидатстване. Разясненията се изготвят от 
управляващия орган на водещата програма. 
Ако разяснението изисква компетенциите на 
един или няколко конкретни управляващи 
органи, то се изготвя от тях и се изпраща 
за публикуване на управляващия орган на 
водещата програма в срок до 5 работни дни, 
като стават неразделна част от Указанията. 
Разясненията се дават по отношение на 
условията за кандидатстване, не съдържат 
становище относно качеството на концеп­
циите за ИТИ и са задължителни за всички 
кандидати.
1.9.1. Разясненията се публикуват от уп­
равляващия орган на водещата програма на 
интернет страницата на водещата програма, 
на Единния информационен портал и в ИСУН 
в срок до 7 работни дни от получаване на 
искането, но не по-късно от 7 дни преди 
изтичането на срока за кандидатстване.
1.10. При кандидатстването с концепции 
за ИТИ не се изисква представяне на до­
кументи, когато обстоятелствата в тях са 
достъпни чрез публичен безплатен регистър 
или когато информацията или достъпът до 
нея се предоставя от компетентния орган на 
управляващия орган по служебен път.
2. Заинтересованите страни разработват 
и подават концепции за ИТИ с финансиране 
по една или повече програми, съфинансира­
ни от европейските фондове, които да бъдат 
включени в Общата програмна концепция за 
приноса на фондовете на ЕС към интегрира­
ната териториална стратегия за развитие на 
съответния регион за планиране от ниво 2.
2.1. Концепциите за ИТИ се подават в 
ИСУН чрез попълване на формуляр за кан­
дидатстване и съответните приложения.
2.2. Концепции за ИТИ могат да се подават 
самостоятелно или в партньорство.
2.3. При сформирани партньорства форму­
лярът за кандидатстване се подава от водещия 
партньор. Водещият партньор представлява 
партньорите за целите на подбора на кон­